ZAPISNIK
s 12. sjednice Vijeća Mjesnog odbora „Pavao Šubić”
održane u petak, 4. ožujka 2022., s početkom u 18 sati u prostoriji MO-a „Pavao Šubić” Šubićeva 40/II

NAZOČNI ČLANOVI VIJEĆA:
Nikolina Hrust, Neven Penzar, Vladimir Resnik, Roman Roland i Andrea Vranić.
Predsjeda: Nikolina Hrust, Predsjednica Vijeća
Zapisnik vodi: Nikolina Hrust, Predsjednica Vijeća

Predsjednica konstatira da je na 12. sjednici Vijeća Mjesnog odbora „Pavao Šubić” nazočno petoro od ukupno petero članova Vijeća, što znači da Vijeće može pravovaljano odlučivati, te otvara 12. sjednicu Vijeća Mjesnog odbora „Pavao Šubić”.
Na prijedlog Predsjednice članovi Vijeća jednoglasno su prihvatili prijedlog Dnevnog reda 11. sjednice VMO-a i zapisnik sa 11. sjednice Vijeća.

DNEVNI RED
1.	Financijski plan Mjesnog Odbora ''Pavao Šubić'' za 2022. godinu – usvajanje
2.	Plan malih komunalnih akcija Mjesnog odbora ''Pavao Šubić'' u 2022. godini – 
            usvajanje
3.	Izvješće o radu Vijeća Mjesnog odbora „Pavao Šubić“ za 2021. godinu
4.	Program rada Vijeća Mjesnog odbora „Pavao Šubić“ za 2022. godinu
[bookmark: _Hlk98099571]5.	Upiti i poruke građana
6.	Informacije, pitanja i prijedlozi


Ad 1. Financijski plan Mjesnog odbora ''Pavao Šubić'' za 2022. godinu – usvajanje
	Članovi Vijeća Mjesnog odbora „Pavao Šubić“ jednoglasno prihvaćaju Financijski plan Mjesnog odbora „Pavao Šubić“ za 2022. godinu
Zaključak
	Vijeće Mjesnog odbora jednoglasno prihvaća predloženi Financijski plan MO „Pavao Šubić“ za 2022. godinu.


Ad 2. Plan malih komunalnih akcija Mjesnog odbora ''Pavao Šubić'' u 2022. godini – usvajanje
	Vijeće Mjesnog odbora jednoglasno usvaja predloženi Plan malih komunalnih akcija, ali traži informaciju od Gradskog zavoda za zaštitu spomenika kulture i prirode kada je zadnji puta obnavljan zdenac u Parku kneza Zdeslava (prema izjavi vijećnice Andree Vranić to se radilo relativno često) s obzirom da propušta vodu.
Vijeće ujedno traži dopunu u Planu malih komunalnih akcija za Mjesni odbor „Pavao Šubić“ za 2022. godinu u točki 1. „Uređenje Parka Barola Kašića (kat. č. 6480/1 i 6480/16)“ sa stavkom „obnova klupa“.

Zaključak
	Članovi Vijeća Mjesnog odbora „Pavao Šubić“ prihvaćaju Plan malih komunalnih aktivnosti za 2022. godinu i traže da se pri planiranoj obnovi zdenca u Parku kneza Zdeslava obrati posebna pažnja na kvalitetu radova s obzirom da je fontana, djelo kipara Želimira Janeša, najprepoznatljiviji element parka kojega je projektirao pejzažni arhitekt Dragutin Kiš.
	Članovi Vijeća Mjesnog odbora „Pavao Šubić“ traže da se u Planu malih komunalnih akcija za Mjesni odbor „Pavao Šubić“ za 2022. godinu točka 1. „Uređenje Parka Bartola Kašića“ uz navedene radove „popravak raspucalog kulira na podestima rasvjetnih tijela, ogradnih zidova kod sva četiri ulaza u park i podloge stepenic i popuna zelene ograde“ popis potrebnih radova nadopuni i s „obnova klupa“.

Ad 3. Izvješće o radu Vijeća Mjesnog odbora „Pavao Šubić“ za 2021. godinu
[bookmark: _Hlk98098612][bookmark: _Hlk98099327]	Predsjednica je članovima Vijeća mailom unaprijed poslala prijedlog Izvješća o radu Vijeća Mjesnog odbora „Pavao Šubić“ za dio 2021. godine odnosno vrijeme rada novog saziva od srpnja 2021. godine, S obzirom da vijećnici u pisanom obliku mailom nisu dostavili svoje primjedbe, Izvješće je na sjednici još jednom pročitano, te je jednoglasno prihvaćeno.

IZVJEŠĆE O RADU VIJEĆA MJESNOG ODBORA „PAVAO ŠUBIĆ“ ZA 2021. GODINU

	U 2021. godini Vijeće Mjesnog odbora održalo je ukupno 14 sjednica, od toga 3 u starom sazivu i 11 u novom sazivu. Izvješće se odnosi na aktivnosti provedene u novom sazivu od srpnja do kraja prosinca 2021. godine.
Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davala vijeća mjesnih odbora, građani, udruge građana i institucije kao što su škole, dječji vrtići i slično.
PREDSJEDNICA VIJEĆA
Predsjednica je redovito sazivala sjednice Vijeća, predlagala dnevni red i predsjedavala na 10 od 11 sjednica. Usko je surađivala s predsjednikom Gradske četvrti Donji grad u sastavljanju dnevnog reda, te prisustvovala sastancima koordinacije za rad Vijeća mjesnih odbora (6 od 7).
POTPREDSJEDNIK VIJEĆA
Pomagao je predsjednici Vijeća, te obavljao i sve poslove koji su mu se povjerili. Sudjelovao je u pripremi prioriteta za 2022. godinu.
ČLANOVI VIJEĆA
Članovi Vijeća svoj rad su realizirali prvenstveno putem sjednica Vijeća na koje su se redovito odazivali, u prosjeku 4 od ukupno 5 članova.
Članovi Vijeća su na sjednicama raspravljali i izjašnjavali se o svim pitanjima koja su bila na dnevnom redu, davali su razne inicijative, prijedloge i postavljali pitanja radi poboljšanja života građana na svom području, posebice problema odlaganja i recikliranja otpada, vandalskog grafitiranja i parkirnih mjesta.
ZAKLJUČNE OCJENE
Vijeće je u radu nastojalo što je moguće više detektirati i riješiti probleme na svom području, surađivati s građanima i obavještavati ih o bitnim odlukama koje se tiču života u mjesnom odboru i Gradu. Zaprimljeno je i odgovoreno na 17 upita građana mailom i jedan pismom, a odaslano je 8 upita prema gradskim službama vezano uz zamijećene ili prijavljene probleme.

Ad 4. Program rada Vijeća Mjesnog odbora „Pavao Šubić“ za 2022. godinu

	Predsjednica je prema prijedlozima vijećnika i zaključcima sjednica u 2021. godini sastavila prijedlog Programa rada Vijeća Mjesnog odbora „Pavao Šubić“ za 2022. godinu, te ga je mailom unaprijed dostavila vijećnicima na razmatranje. S obzirom da vijećnici u pisanom obliku mailom nisu dostavili primjedbe na navedeni prijedlog Programa rada za 2022. godinu, Program rada Vijeća Mjesnog odbora „Pavao Šubić“ za 2022. godinu je na sjednici još jednom pročitan, te je jednoglasno prihvaćen.

PROGRAM RADA VIJEĆA MJESNOG ODBORA „PAVAO ŠUBIĆ“ ZA 2022. GODINU

Na temelju Poslovnika i Pravila Vijeća Mjesnog odbora „Pavao Šubić“, te sukladno Statutu Grada Zagreba, svoj program za 2022. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora „Pavao Šubić“.

Vijeće Programom rada obvezno:

1.	Donosi financijski plan
2.	Donosi plan malih komunalnih akcija Mjesnog odbora, koji je sastavni dio plana komunalnih aktivnosti gradske četvrti
3.	Donosi Izvješće o radu Vijeće Mjesnog odbora „Pavao Šubić“ 
4.	Prati realizaciju Plana komunalnih aktivnosti i Programa održavanja komunalne infrastrukture
5.	Raspravlja i donosi zaključke na osnovi zahtjeva građana
6.	Raspravlja i donositi mišljenja o prijedlozima akata o kojima gradonačelnik, Gradska skupština, gradski uredi i vijeće gradske četvrt, traže mišljenje vijeća mjesnog odbora.
7.	Odlučuje o raspolaganju imovinom Mjesnog odbora

Vijeće može donijeti plan potreba za aktivnostima, programima i projektima unapređenja kvalitete života građana koji su od interesa za pojedini dio mjesnog odbora ili za cijeli mjesni odbor i utvrđuje prioritete u njegovoj realizaciji;

Program rada Vijeća Mjesnog odbora „Pavao Šubić“ temelji se i na kontinuitetu svih prethodnih aktivnosti mjesnoga odbora i zahtjevima građana.

Prema navedenom Vijeće će Programom rada:

1.	u što većoj mjeri pridonijeti kvalitetnijem razvoju i radu mjesnog odbora;
2.	pomoći u održavanju, opremanju i obnovi prostora mjesnog odbora;
3.	podržavati realizaciju različitih aktivnosti programa udruga i udruženja građana;
4.	sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju prometa na mjesnom odboru, kao i prometa u mirovanju;
5.	nastojati kvalitetnije i temeljitije informirati građane o svim aktivnostima na području mjesnog odbora;
6.	predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor;
7.	inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Donji grad, te osigurati prostore i druge uvjete za njihovu realizaciju.
Od predloženih 7 malih komunalnih akcija, Vijeće će aktivno raditi na njihovu provođenju u okvirima financijskih mogućnosti, ali prvenstveno: Uređenju parka Bartola Kašića (kat. č. 6480/1 i 6480/16), Uređenje Parka kneza Zdeslava – obnova fontane Želimira Janeša (kat. č. 7524/3), Čišćenju područja Bloka Badel i Gorica (kat. č. 6340, 6341/1, 6347, 6348/1, 6348/2.), Oslikavanju zida sa sjeverne strane parkirališta na uglu Derenčinove i Martićee ulice (kat. Č. 6348/2), sadnji drveća u Martićevoj ulici (k.č.6348/2) i opremi za dječje vrtiće Vedri dani (Mirona Makanca 11a i Fra F.Grabovca 26a)

Realizacija navedenog Programa rada ovisiti će o:
-	sudjelovanju članova vijeća u radu;
-	izvršenju proračuna Grada Zagreba;
-	suradnji s nadležnim tijelima Gradske uprave Zagreba;
-	suradnji s Vijećem Gradske četvrti Donji grad;
-	suradnji građana Gradske četvrti Donji grad.

Ad 5. Upiti i poruke građana
	Predsjednica je vijećnike izvijestila o dva zaprimljena maila građana u kojima sugrađanka K traži popravak javne rasvjete u Makančevoj ulici, a sugrađanka Ž označavanje parkirnog mjesta.

Ad 6. Informacije, pitanja i prijedlozi
	Predsjednica je vijećnike informirala o popravku ključanice na oglasnoj ploči, sastanku održanom s predstavnicima Grada, Gradske četvrti Donji grad, Vodovoda i odvodnje i Gradskog zavoda za zaštitu spomenika kulture i prirode vezano uz postavljanje „pila“ u parku Bartola Kašića, potrebi uređenja zelenila i rasvjete oko zgrade Ine tj. Državnog inspektorata u Šubićevoj 29, prijavi stršećih metalnih dijelova na pločniku južne strane Trga Eugena Kvaternika, smjernicama za mjesnu samoupravu o postupanju u skladu sa Zakonom o pravu na pristup informacijama, ukidanju mjera obveznog testiranja i upotrebe potvrda o cijepljenju, potrebi za prikupljanjem informacija o skloništima na području MO „Pavao Šubić“, mogućnostima obuke za pripradnike Civilne zaštite i pozivu Mjesnom odboru „Eugen Kvaternik“ na suradnju osmišljavanju i organiziranju kulturnih i zabavnih aktivnosti na Trgu E. Kvaternika (koncerti, nastupi cirkuskih artista, uključivanje prostora Trga u lokacije za programe Cest is d´Best-a, Adventa i sličnih događanja).
	Vijećnici su predložili da se u toplijem dijelu godine u Parku Bartola Kašića pokušaju organizirati manji koncerti neafirmiranih glazbenika, uličnih svirača ili učenika glazbenih škola kako bi se građanima približile različite vrste glazbe i oživjelo područje mjesnog odbora, te će se u svrhu toga prikupiti informacije nužne za organiziranje takvog događanja.

Sjednica je zaključena u 19:30.



Predsjednica Mjesnog odbora 
„Pavao Šubić“
[bookmark: _GoBack]Nikolina Hrust, v.r.

KLASA: 024-08/22-003/522
URBROJ: 251-13-11-1-22-2
Zagreb, 04. ožujka 2022.

